Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister Netanyahu ähvardab Hamasi kokkupõrkega,
kui terrorirühmitus Gaza piiril kohe palestiinlaste vägivalda ei lõpeta.
Pärast nelja-aastast pausi avati täna ÜRO hallatav Quneitra piiripunkt
Iisraeli ja Süüria vahel.
Pärast 2-aastast vangistust ja 3-kuist koduaresti
ning vaatamata Türgi kohtu määratud 37-kuisele vanglakaristusele
süüdistatuna terrorismis,
käskis Ankara vabastada USA pastori Andrew Brunsoni.
Ligi 15 000 palestiinlast
osales nädalavahetusel vägivaldsetel meeleavaldustel,
kus põletati autokumme ning loobiti kive ja lõhkekehi
Gaza-Iisraeli piiritara ja IDF salkade pihta.
Kokkupõrgete käigus hukkus seitse
ja viga sai väidetavalt üle saja palestiinlase.
Iisraeli armee teatel hukkus püssitules kolm palestiinlast,
kes tungisid Iisraeli territooriumile ja lähenesid IDF postile.
Need kolm olevat olnud osa 20-liikmelisest palestiinlaste grupist,
kes piiritaral pommi lõhkasid ja läbi augu Iisraeli tungisid.
IDF esindus nimetas intsidenti terrorirünnakukatseks
tsiviilelanike ja julgeolekujõudude pihta,
mille IDF professionaalselt ja kiiresti ära hoidis.
Iisraeli kaitseminister Lieberman andis korralduse
peatada kütuse- ja gaasivarustus Gazasse.
Lieberman rõhutas, et kui vägivald,
sh süttivate tuulelohede ja õhupallide läkitamine tulekahjude tekitamiseks
Hamasi hallatavast sektorist ei lõpe, Iisrael Gazasse diislikütust ei lase.
Lisaks otsusele peatada teatud kaupade vedu Gazasse,
ähvardas Iisraeli peaminister Netanyahu Hamasi kokkupõrkega.
Hamas pole sõnumit endale ilmselt selgeks teinud.
Kui nad ei peata vägivaldseid rünnakuid meie vastu,
peatatakse nad teisel moel ja see saab väga valus olema.
Oleme väga lähedal teistsugusele tegevusele,
mis hõlmab väga jõulisi lööke.
Kui neil vähegi mõistust on, peatab Hamas tulistamise
ja lõpetab need vägivaldsed korrarikkumised kohe.
Kuigi Netanyahu hoiatust Gazas kuuldi,
kuulutas Hamasi juht Ismail Haniya,
kes nädalavahetusel samuti ühel meeleavaldusel osales,
et meeleavaldused jätkuvad kuni Gaza blokaadi lõpetamiseni.
Ühe Iisraeli ametniku teatel lepiti valitsuskabineti istungil kokku,
et saabuv reede jääb Hamasile viimaseks testiks.
Ta rõhutas, et vägivalla jätkumisel tõhustab Iisrael oma vastuseid.
Lisaks märkis ta, et Jeruusalemm on teinud kokkupõrke vältimiseks kõik,
kuid pärast kõigi vahendite proovimist sunnib Hamas Iisraeli sõtta.
Palestiina ametnikud president Abbasi Fatah' parteist
kutsusid oma juhti,
kes juhib ka PLOd ehk Palestiina Vabastusorganisatsiooni,
palestiinlaste parlamenti laiali saatma
osana surveavaldusest Hamasile kontrolli loovutamiseks Gazas.
Hamasile kuulub parlamendis enamus, mis võideti 12 aasta eest
viimastel rahvuslikel parlamendivalimistel.
Parlament on olnud halvatud pärast seda,
kui Hamas 2007. a Gazas jõuga võimu haaras.
Vaatamata olukorrale saavad Hamasi liikmeist paralmentäärid
PO-lt iga kuu 3000 USD suurust palka.
Fatah Revolutsioonikomitee avaldus kutus PLO Kesknõukogu
parlamenti laiali saatma seoses selle teovõimetusega.
Hamasi ametnikud lükkasid üleskutse tagasi,
väites, et kellelgi pole voli palestiinlaste paralamenti laiali saata.
Põhja-Iisraelis avati täna pärast nelja-aastast pausi
ÜRO hallatav Quneitra piiripunkt Iisraeli ja Süüria vahel.
Piiripunkt suleti pärast seda, kui islamirühmitused
haarasid Süüria sõja käigus Süüria-poolsel Golanil kontrolli.
Assadi armee naasmisega piirkonda otsustas Iisrael taasavada piiripunkti,
mis oli ainsaks ühenduspunktiks kahe vaenlasriigi vahel.
Hetkel tohivad piiripunkti kasutada siiski vaid ÜRO väed
ning seda ei avata kaupadele ja elanikele, nagu oli varem.
Ka Jordaania otsustas avada täna,
pärast 3-aastast pausi piiripunkti Süüriaga,
kui Amman ja Damaskus kokkuleppele jõudsid.
Jordaania valitsuse esindaja sõnul on piirpunkt tähtsaks kaubanduskanaliks
Jordaania ja Süüria vahel
ning transiidikoridoriks teistele riikidele.
Süüria siseminister nimetas käiku uueks leheküljeks kahe riigi suhetes.
Pärast 2-aastast vangistust ja 3-kuist koduaresti
määras Türgi kohus USA evangeelsele pastorile
Andrew Brunsonile terrorismi eest 37-kuise vanglakaristuse.
Kohus toonitas siiski, et USA kodanik Türgis rohkem karistust ei kanna
ja käskis ta vabastada.
Kohe pärast kohtuotsust toimetati pastor lennukiga Saksamaale
arstlikule läbivaatusele. Sealt sõitis ta edasi USA pealinna,
kus president D. Trump ta soojalt vastu võttis.
Päev on olnud huvitav.
Nagu ilmselt kuulsite, ütlesin hetk tagasi:
Türgi vanglast Valgesse Majja 24 tunniga.
Pole paha tegelikult.
Pastor Brunson tänas Trumpi vabastamisele kaasaaitamise eest.
Türgis 25 aastat töötanud Brunson ütles, et pikast vangistusest hoolimata
armastab ta endiselt türklasi. Lisaks palvetas pastor Trumpi eest.
Issand Jumal, vala oma Püha Vaim president Trumpi üle.
Anna üleloomulikku tarkust teostada Sinu plaane sellele maale ja temale.
Anna tarkust, kuidas meie maad õigsusesse juhtida.
Anna vastupidavust, sitkust ja julgust tõde kaitsta.
Hoia teda vaenlaste laimu eest ja nende eest, kes õõnestada tahavad.
Tee ta sellele maale suureks õnnistuseks.
Täida ta oma tarkuse, jõu ja vastupidavusega. Õnnistame teda.
Jeesuse nimel, me õnnistame sind. Aamen.
USA seadusandjad nõuavad, et Türgi vabastaks ka
terrorismis südistatud Türgi ameeriklasest NASA teadlase
ja kolm USA konsulaadi töötajat, kes on samuti vahistatud.
Türgi välisminister Cavusoglu kommenteeris Brunsoni vabastamist,
avaldades lootust, et USA mõistab,
et surve ja teised meetmed Türgile mõju ei avalda.
Usun ja loodan, et USA mõistis,
et surveavaldus ja teised meetmed Türgit ei mõjuta.
Ta peab jätma otsused sõltumatule kohtule.
Selle otsuseid tuleb austada.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi uudiseid leiab meie YouTube'i kanalilt.
Olen Jonathan Hessen. Paluge rahu Iisraelile ja Jeruusalemmale!
Kohtumiseni homme!
Tõlge: Monika Jaaguri